Obama, plane për të zgjeruar kërkimet e naftës dhe gazit në SHBA
Por veprimtarët e mjedisit thonë se ky është një hap prapa për Presidentin Obama
Plani për t’ia nënshtruar eksplorimeve për naftë dhe gaz pjesë të mëdha të bregdetit jugor dhe lindor përfaqëson një ndryshim me rëndësi në politikën energjitike të Shteteve të Bashkuara. Presidenti Obama tha se ky nuk ishte një vendim i lehtë. Duke theksuar angazhimin e tij për energjinë e ripërtëritëshme, Presidenti e bëri njoftimin në Bazën Ajrore Andrews përpara një avioni luftarak që përdor biokarburant. Por veprimtarët e mjedisit thonë se Presidenti po shkel në një pikë delikatë që mund të paralizojë përpjekjet drejt ligjeve të cilat synojnë t’u përgjigjen ndryshimeve klimatike. Anna Aurilio e organizatës Environment America thotë se plani i ri do të shtojë varësinë e Amerikës te nafta dhe do të keqësojë ngrohjen globale. Plani i President lejon kërkimet dhe shpimet për naftë në det rreth 80 kilometra larg brigjeve amerikane, nga shteti Virxhinia në Atlantik e deri në shtetin jugor të Floridës. Ai lejon gjithashtu shpime në lindje të Gjiritë të Meksikës. Kompanitë e naftës e përshëndetën vendimin. Presidenti shpreson të ketë përkrahjen e republikanëve të opozitës, të cilët gjatë fushatës presidenciale të vitit 2008 krijuan shprehjen "Drill Baby Drill", një aludim për të bërë shpime për naftë në Shtetet e Bashkuara . Komentet e presidentit u shoqëruan me propozime të tjera për energjinë që pritet të përshëndeten nga organizatat e mjedisit. Kjo plane përfshijnë rritjen e standardeve në efiçencën e përdorimit të karburanteve nga makinat e reja si dhe një porosi për të blerë 5 mijë automjete hibride për përdorim nga qeveria federale.